IP камерата представлява дигитално устройство, което предава компресиран видеосигнал в цифров вид (H.264, H.265, MJPEG, MPEG2000) чрез Ethernet мрежа. Разделителната способност на изображението е ограничена само от матрицата, инсталирана в камерата, възможностите на вградения процесор за обработка на видео данни и честотната лента на LAN. В момента най-широко използваните камери са Full HD 1920×1080 (2Mpix). Предлагат се камери с разделителна способност 4K (8Mpix) и повече.